<classify> Chanzo cha picha, GETTY IMAGESUhamisho wa kiungo wa kati wa Manchester City na England Kalvin Phillips, 28, kwenda Newcastle United unaweza usifanyike. Lakini Fulham na Crystal Palace wanavutiwa na mchezaji huyo wa zamani wa Leeds. I SportManchester United wameandaa orodha ya wachezaji wanne ili kupata mshambuliaji mpya mwezi Januari, nao ni Mcameroon wa Bayern Munich, Eric Maxim Choupo-Moting, 34, mshambuliaji wa Ujerumani Thomas Muller, 34. Klabu hiyo pia imewasiliana na RB Leipzig juu ya Timo Werner wa Ujerumani, 27, na mshambuliaji wa Stuttgart na Guinea, Serhou Guirassy, 27. AthleticMshambulizi wa Uingereza, Ivan Toney, 27, ana matumaini ya kuhamia Arsenal mwezi Januari lakini The Gunners hawana nia ya kulipa pauni milioni 100 ambayo Brentford wanataka. Football TransfersWinga wa Manchester United na England, Jadon Sancho, 23, anatamani kurejea Borussia Dortmund. Fabrizio RomanoTottenham hawana mpango wa kumnunua kiungo wa kati wa Uingereza, Conor Gallagher, 23, mwezi Januari kwa sababu hawawezi kutimiza matakwa ya Chelsea ya pauni milioni 60 kutokana na vikwazo vya kifedha Football TransfersEverton wanafikiria kumpa kiungo wa zamani wa Manchester United na Uingereza Jesse Lingard mkataba hadi mwisho wa msimu huu. Mchezaji huyo mwenye umri wa miaka 31 kwa sasa ni mchezaji huru. TalksportChanzo cha picha, GETTY IMAGESMshambulizi wa Aston Villa na Colombia Jhon Duran, 20, analengwa na AC Milan ya Italia. Sky SportsMlinzi wa West Ham na Jamhuri ya Czech, Vladimir Coufal, 31, hajafurahishwa na mkataba wake na anataka klabu hiyo imwache ondoke katika dirisha la uhamisho la Januari ikiwa hatopewa mkataba mzuri. Sky SportsArsenal wameanza mazungumzo juu ya mkataba mpya kwa mlinzi wao raia wa Japan, Takehiro Tomiyasu, 25. MailThe Hammers wanataka kufufua mpango wao kumnunua mlinzi wa Wolves na England, Max Kilman, 26. TalksportMshambulizi wa Wolves na Austria, Sasa Kalajdzic, 26, analengwa na Eintracht Frankfurt, huku klabu hiyo ya Ujerumani ikisubiri kuona kama Gary ONeill ataidhinisha uhamisho wa mkopo. MailMpango wa Fulham kumnunua kiungo wa kati wa Fluminense na Brazil, Andre, 22, umesitishwa kwa sababu hawataki kufikia bei inayotakiwa ya pauni milioni 25. Na sasa wanaamini kiungo wa kati wa Ureno, Joao Palhinha, 28, atasalia katika klabu hiyo. Football TransfersLiverpool hawana nia ya kuwasajili Palhinha Gonçalves, André Trindade da Costa Neot na mlinzi wa Bayer Leverkusen na Ecuador, Piero Hincapie, 21, wakati wa dirisha la usajili la Januari. Ben JacobsChanzo cha picha, GETTY IMAGESWinga anayecheza kwa mkopo Everton, Arnaut Danjuma, 26, analengwa na Lyon. MailBrentford wako kwenye mazungumzo na mshambuliaji wa Real Betis mwenye umri wa miaka 18 na mshambuliaji wa Uhispania, Assane Diao kuhusu mkataba wa Januari. Football TransfersBorussia Dortmund wamefanya mazungumzo na beki wa Chelsea Mholanzi, Ian Maatsen, 21, kuhusu uhamisho wa Januari lakini The Blues wanashikilia dau la pauni milioni 30. The StandardMpango wa Crystal Palace wa kumnunua beki wa Peterborough na England, Ronnie Edwards, 20, umekataliwa. Wanakabiliwa na ushindani kutoka vilabu vitano vya Ligi Kuu ya Uingereza. TalksportKlabu ya Italia, Atalanta inakaribia kumnunua kiungo wa kati wa Birmingham City na Wales, Jordan James, 19, baada ya kutuma ofa ya pauni milioni 3.9. TuttomercatoImetafsiriwa na Rashid Abdallah na kuhaririwa na Esther Namuhisa  <topic>: MICHEZO 